Държавен вестник, бр. 43, 2009 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  43
Указания за попълване на образеца 
на заповед: 
Заповедта се отпечатва на бяла хартия и 
отделните екземпляри се свързват в кочани от 
по 100 листа. В горната лява част се отпечатва 
наименованието на управителя на железопът­
ната инфраструктура.
Текстовете в заповедта се изписват четливо 
със син химикал, чрез индигиране, в два или 
три екземпляра, според броя на изпълнителите, 
за които се отнася.
Номерът на кочана се записва на опреде­
леното място в горната дясна част.
Заповедите във всеки кочан се номерират 
последователно, като започват от 1 и продължа­
ват до изчерпването му. Неправилно попълнена 
или попълнена, но неизползвана заповед запазва 
номера си и остава към кочана, като върху 
нея се записва диагонално „НЕВАЛИДНА“ и 
се подписва от съставителя. 
Номерът на влака или на несваляемото от 
пътя жп возило се записва на обозначеното 
място.
В случаите, когато заповедта се връчва 
освен на машиниста и на друго длъжностно 
лице (началник-влак, технически ръководител 
и др.), длъжността му се изписва на обозна­
чените места.
Наименованията на гарите се изписват без 
съкращения. Датата се изписва с цифри, а 
месецът – с дума.
Номерата на точките, които следва да се 
изпълнят, се изписват с цифри и думи.
Номерът на точка, която се попълва, се 
огражда с кръгче. Излишните текстове в пред­
писаното условие се зачертават.
Номерата на точките, които не се попълват, 
се зачертават с две пресичащи се диагоналнo 
линии. Текстът на тези точки също се зачертава 
с две пресичащи се диагонално линии.
Т. 1. Попълва се от гарата на изпращане 
при невъзможност да се даде разрешаващо 
показание на изходния сигнал. 
На първия ред се записва наименованието 
на съседната гара, към която ще бъде изпра­
тен влакът.
На втория ред, след думата „заповед“, се за­
писват условията, при които ще замине влакът: 
при затворен, неосветен или с неясни показания 
изходен сигнал, без изходен сигнал и др.
В гари, при които прилежащото междугарие 
е двупътно или многопътно, на третия ред се 
попълва номерът на текущия път, по който ще 
бъде изпратен влакът. Текстът „по правилата 
за движение по неправилен път“ се зачертава, 
когато:
а) влакът ще се движи по десния път по 
посока на движението;
б) влакът ще се движи по левия път по 
посока на движението и осигуряването на 
движението се извършва с устройства на оси­
гурителната техника за двупосочно движение 
по всеки текущ път.
В гари, при които жп линията в прилежащото 
междугарие е единична, текстът на третия ред 
се зачертава. 
Т. 2. При попълване на т. 1 винаги се по­
пълва и т. 2.
При свободно междугарие се попълват дан­
ните за последния влак (жп возило), движил 
се в това междугарие. При единична жп линия 
текстът „по път № …..“ се зачертава. Текстът на 
последния ред се зачертава.
При изпращане в заето междугарие на възста­
новителен или противопожарен влак, помощен 
локомотив, специализирано двупътно средство 
или снегорин, при движение на возила в едно 
междугарие с разграничение по време и др. на 
последния ред се попълва номерът на влака 
или жп возилото, което е заело междугарието. 
Текстът, отнасящ се за свободно междугарие, 
се зачертава.
Точка 2 се попълва и в случай, че влакът (жп 
возило) се изпраща при разрешаващо показание 
на изходния сигнал, когато не се попълва т. 1, 
но е необходимо да бъдат предписани условията 
за движение на влака в прилежащото междуга­
рие. Такива случаи могат да бъдат: изпращане 
на влак в междугарие с автоблокировка, ко­
гато устройствата на ОТ показват заетост на 
определен блок участък, но фактически той е 
свободен от влак; при изпращане на возила с 
разграничение по време и др. 
Т. 3. Попълва се, когато се дава предписание 
за преминаване на определено място на меж­
дугарие с намалена скорост и/или със свалени 
токоснематели. Излишният текст се зачертава. 
В случай че местата в междугарието са две, на 
различно километрично положение, за второто 
място се попълва т. 4.
При единична жп линия текстът „по път 
№ ….“ се зачертава.
Заповед с предписание по т. 3 може да се 
връчи от гарата, към която е прилежащо меж­
дугарието, или от друга гара, по разпореждане 
на влаковия диспечер по условията на чл. 265.
Т. 4. Попълва се в случаите, за които няма 
отпечатан текст в заповедта. 
Т. 5. Попълва се, когато при осигуряване на 
движението от гарата на приемане се предписват 
условията за приемане на влака без спиране 
пред указателя „граница на гарата“ или пред 
затворен (неосветен, с неясни показания, не­
работещ) входен сигнал.“
§ 75. В приложение № 18 се добавя нова 
фиг. 7а: